----

----

II Πράξεις για την ισχύ των οποίων δεν απαιτείται δημοσίευση

Συμβούλιο

----

ΑΠΌΦΑΣΗ ΤΟΥ ΣΥΜΒΟΥΛΊΟΥ

της 20ής Δεκεμβρίου 2005

σχετικά με τη σύναψη της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου

(2006/232/EK)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300, παράγραφος 2, πρώτο εδάφιο, πρώτη φράση,

την πρόταση της Επιτροπής,

Εκτιμώντας τα ακόλουθα:

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου (στο εξής «συμφωνία») εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.

Άρθρο 3

Για τους σκοπούς της εφαρμογής του άρθρου 5, παράγραφος 4, του άρθρου 7, παράγραφος 2, του άρθρου 8, παράγραφος 2, του άρθρου 9, παράγραφος 5, του άρθρου 11, παράγραφοι 5 και 6, του άρθρου 13, παράγραφος 1 και του άρθρου 14 της συμφωνίας, η Επιτροπή εξουσιοδοτείται να θεσπίσει, σύμφωνα με τη διαδικασία που αναφέρεται στο άρθρο 75, παράγραφος 2 του κανονισμού (ΕΚ) αριθ. 1493/1999, τα μέτρα που είναι αναγκαία για την εφαρμογή της συμφωνίας και την τροποποίηση των Παραρτημάτων, του πρωτοκόλλου και των προσαρτημάτων της.

Άρθρο 4

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Έγινε στις Βρυξέλλες, στις 20ής Δεκεμβρίου 2005.

Για το Συμβούλιο

Η Πρόεδρος

M. BECKETT

----

(1)ΕΕ L 179 της 14.7.1999, σ. 1. Κανονισμός ο οποίος τροποποιήθηκε τελευταία με τον κανονισμό (ΕΚ) αριθ. 2165/2005 (ΕΕ L 345 της 28.12.2005, σ. 1).

----

ΣΥΜΦΩΝΊΑ

μεταξύ της Ευρωπαϊκής Κοινότητας και των Ηνωμένων Πολιτείων της Αμερικής για το εμπόριο οίνου

Η ΕΥΡΩΠΑΪΚΉ ΚΟΙΝΟΤΗΤΑ, εφεξής «Κοινότητα», και

ΟΙ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ, εφεξής «Ηνωμένες Πολιτείες», καλούμενες εφεξής από κοινού «τα Μέρη»,

ΑΝΑΓΝΩΡΙΖΟΝΤΑΣ ότι τα Μέρη επιθυμούν να συνάψουν στενότερους δεσμούς στον τομέα του οίνου,

ΑΠΟΦΑΣΙΣΜΕΝΕΣ να ευνοήσουν την ανάπτυξη του εμπορίου οίνου εντός πλαισίου μεγαλύτερης αμοιβαίας κατανόησης,

ΑΠΟΦΑΣΙΣΜΕΝΕΣ να δημιουργήσουν αρμονικό περιβάλλον για την αντιμετώπιση των θεμάτων του εμπορίου οίνου μεταξύ των Μερών,

ΣΥΜΦΩΝΗΣΑΝ ΣΤΑ ΕΞΗΣ:

ΤΙΤΛΟΣ I

ΑΡΧΙΚΕΣ ΔΙΑΤΑΞΕΙΣ

Άρθρο 1

Στόχοι

Οι στόχοι της παρούσας συμφωνίας είναι:

Άρθρο 2

Ορισμοί

Για τους σκοπούς της παρούσας συμφωνίας, νοούνται ως:

Άρθρο 3

Πεδίο εφαρμογής και κάλυψη

1.   Για τους σκοπούς της παρούσας συμφωνίας, ο όρος «οίνος» καλύπτει τα ποτά που παράγονται αποκλειστικά με ολική ή μερική αλκοολική ζύμωση νωπών σταφυλιών, τα οποία έχουν υποστεί έκθλιψη ή όχι, ή γλεύκους σταφυλιών, με ενδεχόμενη προσθήκη συστατικών νωπών σταφυλιών που επιτρέπεται στο Μέρος παραγωγής, σύμφωνα με τις οινολογικές πρακτικές που έχουν εγκριθεί βάσει των κανονιστικών μηχανισμών του Μέρους στο έδαφος του οποίου παράγεται ο οίνος, ο οποίος:

2.   Τα μέτρα που λαμβάνονται από εκάτερο των Μερών για την προστασία της υγείας και της ασφάλειας του Ανθρώπου δεν εμπίπτουν στο πεδίο εφαρμογής της παρούσας συμφωνίας.

ΤΙΤΛΟΣ II

ΟΙΝΟΛΟΓΙΚΕΣ ΠΡΑΚΤΙΚΕΣ ΚΑΙ ΠΡΟΔΙΑΓΡΑΦΕΣ

Άρθρο 4

Υφιστάμενες οινολογικές πρακτικές και προδιαγραφές

1.   Κάθε Μέρος αναγνωρίζει ότι οι νόμοι, οι κανονισμοί και οι απαιτήσεις του άλλου Μέρους που αφορούν την οινοποίηση πληρούν τους στόχους των δικών του νόμων, κανονισμών και απαιτήσεων, στο μέτρο που επιτρέπουν οινολογικές πρακτικές που δεν αλλάζουν, με τρόπο ασύμφωνο με τις ορθές οινολογικές πρακτικές, τον χαρακτήρα του οίνου που προκύπτει από τα σταφύλια από τα οποία προέρχεται. Οι εν λόγω πρακτικές περιλαμβάνουν πρακτικές οι οποίες ικανοποιούν την εύλογη τεχνολογική ή πρακτική ανάγκη βελτίωσης της διατήρησης ή των άλλων ποιοτικών χαρακτηριστικών ή της σταθερότητας του οίνου και οι οποίες επιτυγχάνουν το επιθυμητό αποτέλεσμα του οινοπαραγωγού, συμπεριλαμβανομένης της αποφυγής δημιουργίας εσφαλμένης εντύπωσης σχετικά με τον χαρακτήρα του προϊόντος και τη σύνθεσή του.

2.   Στο πλαίσιο του πεδίου εφαρμογής της παρούσας συμφωνίας, κατά τα οριζόμενα στο άρθρο 3, κανένα Μέρος δεν περιορίζει, βάσει είτε των οινολογικών πρακτικών είτε των προδιαγραφών του προϊόντος, την εισαγωγή, την εμπορία ή την πώληση οίνου καταγωγής από το έδαφος του άλλου Μέρους που παράγεται σύμφωνα με οινολογικές πρακτικές οι οποίες έχουν εγκριθεί δυνάμει των νόμων, των κανονισμών και των απαιτήσεων του άλλου Μέρους, που αναφέρονται στο Παράρτημα Ι και δημοσιεύθηκαν ή γνωστοποιήθηκαν σ’αυτό το Μέρος από το άλλο Μέρος.

Άρθρο 5

Νέες οινολογικές πρακτικές και προδιαγραφές

1.   Εάν ένα Μέρος προτείνει να επιτραπεί για εμπορική χρήση στο έδαφός του μία νέα οινολογική πρακτική ή να τροποποιηθεί μία υπάρχουσα οινολογική πρακτική η οποία έχει εγκριθεί δυνάμει των νόμων, των κανονισμών και των απαιτήσεων που αναφέρονται στο Παράρτημα Ι, και σκοπεύει να προτείνει την ένταξη της εν λόγω πρακτικής μεταξύ αυτών που επιτρέπονται από τα έγγραφα του Παραρτήματος Ι, δημοσιεύει ανακοίνωση και διαβιβάζει ειδική κοινοποίηση στο άλλο Μέρος και του παρέχει την εύλογη δυνατότητα να υποβάλλει παρατηρήσεις οι οποίες πρέπει να εξετάζονται.

2.   Εάν η νέα οινολογική πρακτική ή η τροποποίηση που αναφέρεται στην παράγραφο 1 εγκριθεί, το Μέρος που χορηγεί την άδεια κοινοποιεί γραπτώς στο άλλο Μέρος την άδεια αυτή εντός 60 ημερών.

3.   Ένα Μέρος δύναται, εντός 90 ημερών από τη λήψη της κοινοποίησης που προβλέπεται στην παράγραφο 2, να υποβάλει γραπτώς ένσταση κατά της εγκεκριμένης οινολογικής πρακτικής, διότι δεν είναι σύμφωνη με τους στόχους που αναφέρονται στο άρθρο 4, παράγραφος 1 ή με τα κριτήρια που ορίζονται στο άρθρο 3, παράγραφος 1, και να ζητήσει διαβουλεύσεις σύμφωνα με το άρθρο 11 για την εν λόγω οινολογική πρακτική.

4.   Τα Μέρη τροποποιούν το Παράρτημα Ι, κατά τα προβλεπόμενα στο άρθρο 11, εφόσον είναι αναγκαίο για να καλυφθεί οιαδήποτε νέα οινολογική πρακτική ή τροποποίηση η οποία δεν αποτέλεσε αντικείμενο ένστασης, σύμφωνα με την παράγραφο 3 ή για την οποία τα Μέρη έχουν καταλήξει σε αμοιβαία συμφωνηθείσα λύση μετά τις διαβουλεύσεις που προβλέπονται στην παράγραφο 3. Όσον αφορά τις νέες οινολογικές πρακτικές ή τροποποιήσεις των υφιστάμενων πρακτικών που προτείνονται μετά τις 14 Σεπτεμβρίου 2005, αλλά πριν από την ημερομηνία εφαρμογής του άρθρου 4, κατά τα προβλεπόμενα στο άρθρο 17, παράγραφος 2, κάθε Μέρος μπορεί να διευκρινίσει ότι η τροποποίηση του Παραρτήματος Ι δεν θα παράγει αποτελέσματα μέχρι την ημερομηνία εφαρμογής του άρθρου 4.

ΤΙΤΛΟΣ III

ΕΙΔΙΚΕΣ ΔΙΑΤΑΞΕΙΣ

Άρθρο 6

Χρήση ορισμένων όρων στις ετικέτες οίνου όσον αφορά τους οίνους που πωλούνται στις Ηνωμένες Πολιτείες

1.   Όσον αφορά τον οίνο που πωλείται στο έδαφος των Ηνωμένων Πολιτειών, οι Ηνωμένες Πολιτείες επιδιώκουν να αλλάξουν το νομικό καθεστώς των όρων του Παραρτήματος ΙΙ ώστε να περιορίσουν τη χρήση των όρων στις ετικέτες οίνου μόνο των οίνων, καταγωγής Κοινότητας. Οι ετικέτες των οίνων αυτών μπορούν να χρησιμοποιούν τους όρους του Παραρτήματος ΙΙ με τρόπο σύμφωνο με τους κανονισμούς των ΗΠΑ για τη σήμανση των οίνων που ισχύουν από τις 14 Σεπτεμβρίου 2005.

2.   Η παράγραφος 1 δεν εφαρμόζεται στα πρόσωπα ή τους διαδόχους τους που χρησιμοποιούν όρο του Παραρτήματος ΙΙ σε μία ετικέτα οίνου που δεν κατάγεται από την Κοινότητα, εφόσον η εν λόγω χρήση έλαβε χώρα στις Ηνωμένες Πολιτείες πριν από τις 13 Δεκεμβρίου 2005 ή από την ημερομηνία υπογραφής της παρούσας συμφωνίας, όποια ημερομηνία είναι μεταγενέστερη· υπό την προϋπόθεση ότι ο όρος μπορεί να χρησιμοποιείται μόνο σε ετικέτες οίνου που φέρουν το εμπορικό σήμα, ή το εμπορικό σήμα και τη συνήθη ονομασία, ενδεχομένως, για τις οποίες το ισχύον COLA εκδόθηκε πριν από τη μεταγενέστερη ημερομηνία που αναφέρεται στην παρούσα παράγραφο και ο όρος αναγράφεται στην ετικέτα σύμφωνα με τους ισχύοντες κανονισμούς στις 14 Σεπτεμβρίου 2005.

3.   Οι Ηνωμένες Πολιτείες κοινοποιούν στην Κοινότητα γραπτώς την ημερομηνία κατά την οποία η τροποποίηση του νομικού καθεστώτος που αναφέρεται στην παράγραφο 1 αρχίζει να παράγει αποτελέσματα.

4.   Οι Ηνωμένες Πολιτείες λαμβάνουν μέτρα για να διασφαλίζουν ότι οι οίνοι που δεν επισημαίνονται σύμφωνα με το παρόν άρθρο δεν διατίθενται στην αγορά ή αποσύρονται από την αγορά μέχρις ότου επισημανθούν σύμφωνα με το παρόν άρθρο.

Άρθρο 7

Ονομασίες προέλευσης

1.   Οι Ηνωμένες Πολιτείες προβλέπουν ότι ορισμένες ονομασίες μπορούν να χρησιμοποιούνται ως ονομασίες προέλευσης μόνο για να προσδιορίζουν τους οίνους η προέλευση των οποίων αναφέρεται στην ονομασία αυτή και περιλαμβάνουν, μεταξύ των ονομασιών αυτών, εκείνες που αναφέρονται στο Παράρτημα IV, Μέρος Α (ονομασίες οίνων ποιότητας που παράγονται σε καθορισμένες περιοχές και ονομασίες επιτραπέζιων οίνων με γεωγραφικές ενδείξεις) και Μέρος Β (ονόματα των κρατών μελών).

2.   Η Κοινότητα προβλέπει ότι οι ονομασίες αμπελουργικής σημασίας που αναφέρονται στο Παράρτημα V μπορούν να χρησιμοποιούνται ως ονομασίες προέλευσης οίνου μόνο για να προσδιορίζουν τους οίνους η προέλευση των οποίων αναφέρεται στην ονομασία αυτή.

3.   Οι αρμόδιες αρχές κάθε Μέρους λαμβάνουν τα αναγκαία μέτρα για να διασφαλίζουν ότι οι οίνοι που δεν επισημαίνονται σύμφωνα με το παρόν άρθρο δεν διατίθενται στην αγορά ή αποσύρονται από την αγορά μέχρις ότου επισημανθούν σύμφωνα με το παρόν άρθρο.

4.   Επιπλέον των υποχρεώσεων των παραγράφων 1 και 3, οι Ηνωμένες Πολιτείες διατηρούν το καθεστώς των ονομασιών που απαριθμούνται στο US Code of Federal Regulations, τίτλος 27, τμήμα 12.31, και οι οποίες αναφέρονται στο Παράρτημα IV, Μέρος Γ, ως μη γενικές ονομασίες γεωγραφικής σημασίας που αναγνωρίζονται ως χαρακτηριστικές ονομασίες συγκεκριμένου οίνου, ιδιαίτερης τοποθεσίας ή περιοχής στην Κοινότητα, που μπορεί να διακρίνεται απ’ όλους τους άλλους οίνους, σύμφωνα με το US Code of Federal Regulations, τίτλος 27, τμήμα 4.24(c)(1) και (3) και τμήμα 12.31, όπως τροποποιήθηκε.

Άρθρο 8

Σήμανση οίνου

1.   Κάθε Μέρος μεριμνά ώστε οι ετικέτες των οίνων που πωλούνται στο έδαφός του να μην περιλαμβάνουν ψευδή ή ανακριβή στοιχεία, ιδίως όσον αφορά τα χαρακτηριστικά, τη σύνθεση ή την προέλευση.

2.   Κάθε Μέρος μεριμνά ώστε, με την επιφύλαξη της παραγράφου 1, ο οίνος να μπορεί να επισημαίνεται με προαιρετικές ενδείξεις ή πρόσθετες πληροφορίες σύμφωνα με το πρωτόκολλο για τη σήμανση του οίνου (στο εξής «πρωτόκολλο»).

3.   Κανένα Μέρος δεν απαιτεί οι διαδικασίες, οι επεξεργασίες ή οι τεχνικές που χρησιμοποιούνται για την οινοποίηση να αναφέρονται στην ετικέτα.

4.   Οι Ηνωμένες Πολιτείες επιτρέπουν οι ονομασίες που αναφέρονται στο Παράρτημα ΙΙ να χρησιμοποιούνται για τον προσδιορισμό κατηγορίας ή τύπου οίνου, καταγωγής Κοινότητας.

Άρθρο 9

Πιστοποίηση του οίνου και άλλοι όροι εμπορίας

1.   Η Κοινότητα επιτρέπει την εισαγωγή, την εμπορία και την πώληση οίνου, καταγωγής Ηνωμένων Πολιτειών, στην Κοινότητα, εάν ο οίνος συνοδεύεται από έγγραφο πιστοποίησης του οποίου η μορφή και τα απαιτούμενα στοιχεία προδιαγράφονται στο Παράρτημα ΙΙΙ α).

2.   Η Κοινότητα επιτρέπει τα στοιχεία του εγγράφου που αναφέρονται στην παράγραφο 1, εκτός από την υπογραφή του παραγωγού, να είναι προεκτυπωμένα. Η Κοινότητα επιτρέπει το έγγραφο να υποβάλλεται ηλεκτρονικώς στις αρμόδιες αρχές των κρατών μελών της, υπό την προϋπόθεση ότι διαθέτουν την αναγκαία τεχνολογία.

3.   Οι Ηνωμένες Πολιτείες εξασφαλίζουν ότι οι αποφάσεις για την έγκριση ή την απόρριψη ενός COLA είναι σύμφωνες με τα δημοσιευμένα κριτήρια και αποτελούν αντικείμενο επανεξέτασης. Η μορφή και τα απαιτούμενα στοιχεία για την αίτηση του COLA αναφέρονται στο Παράρτημα III β).

4.   Οι Ηνωμένες Πολιτείες επιτρέπουν τα στοιχεία του εντύπου της αίτησης που αναφέρεται στην παράγραφο 3 να είναι προεκτυπωμένα, εκτός από την υπογραφή του αιτούντος, και να υποβάλλονται ηλεκτρονικώς.

5.   Κάθε Μέρος μπορεί να τροποποιήσει το σχετικό έντυπο που αναφέρεται στις παραγράφους 1 και 3, σύμφωνα με τις εσωτερικές διαδικασίες του· στην περίπτωση αυτή, το οικείο Μέρος ενημερώνει σχετικά το άλλο Μέρος. Τα Μέρη τροποποιούν το Παράρτημα ΙΙΙ, εφόσον είναι αναγκαίο, σύμφωνα με τη διαδικασία που προβλέπεται στο άρθρο 11.

6.   Η παρούσα συμφωνία δεν απαιτεί πιστοποίηση ότι οι πρακτικές και οι διαδικασίες που χρησιμοποιούνται για την παραγωγή οίνου στην Κοινότητα αποτελούν ενδεδειγμένη επεξεργασία σε κάβα κατά την έννοια του τμήματος 2002 του US Public Law 108-429.

ΤΙΤΛΟΣ IV

ΤΕΛΙΚΕΣ ΔΙΑΤΑΞΕΙΣ

Άρθρο 10

Μελλοντικές διαπραγματεύσεις

1.   Τα Μέρη αρχίζουν διαπραγματεύσεις εντός 90 ημερών από την ημερομηνία έναρξης ισχύος της παρούσας συμφωνίας με στόχο τη σύναψη μίας ή περισσοτέρων συμφωνιών για την περαιτέρω διευκόλυνση του εμπορίου οίνου μεταξύ των Μερών.

2.   Τα Μέρη καταβάλλουν τις αναγκαίες προσπάθειες για τη σύναψη συμφωνίας ή συμφωνιών και για την έναρξη της ισχύος τους το αργότερο εντός δύο ετών από την έναρξη ισχύος της παρούσας συμφωνίας.

3.   Για τη διευκόλυνση των διαπραγματεύσεων, τα Μέρη μπορούν να καθιερώσουν έναν ή περισσοτέρους ειδικούς διαλόγους μεταξύ αξιωματούχων για την αντιμετώπιση θεμάτων προβληματισμού του διμερούς εμπορίου οίνου.

Άρθρο 11

Διαχείριση της συμφωνίας και συνεργασία

1.   Τα Μέρη διατηρούν επαφή για όλα τα θέματα του διμερούς εμπορίου οίνου και την εφαρμογή και τη λειτουργία της παρούσας συμφωνίας. Ιδίως, κάθε Μέρος συνεργάζεται, εάν του ζητηθεί, συνδράμοντας το άλλο Μέρος, ώστε να καθίστανται διαθέσιμα στους παραγωγούς του άλλου Μέρους τα στοιχεία σχετικά με τα συγκεκριμένα όρια για προσμίξεις και κατάλοιπα που ισχύουν στην επικράτεια του πρώτου Μέρους.

2.   Κάθε Μέρος κοινοποιεί στο άλλο Μέρος, σε εύθετο χρόνο, τις προτεινόμενες τροποποιήσεις των κανόνων του σήμανσης και, εκτός από τις δευτερεύουσες τροποποιήσεις που δεν επηρεάζουν τη σήμανση οίνων του άλλου Μέρους, παρέχει στο άλλο Μέρος εύλογη προθεσμία για να υποβάλλει παρατηρήσεις.

3.   Κάθε Μέρος μπορεί να κοινοποιεί στο άλλο Μέρος γραπτώς:

4.   Ένα Μέρος απαντά στην κοινοποίηση που αναφέρεται στην παράγραφο 3, στοιχεία α), β), δ) ή ε), εντός εύλογης χρονικής περιόδου η οποία δεν υπερβαίνει τις 60 ημέρες από την παραλαβή της κοινοποίησης. Ωστόσο, σε περίπτωση αίτησης για διαβουλεύσεις δυνάμει της παραγράφου 3, στοιχείο α), τα Μέρη συναντώνται εντός 30 ημερών, εκτός εάν συμφωνήσουν άλλως.

5.   Τροποποίηση του Παραρτήματος ή του πρωτοκόλλου, συμπεριλαμβανομένων των προσαρτημάτων, της παρούσας συμφωνίας, αρχίζει να παράγει αποτελέσματα την πρώτη ημέρα του μήνα που ακολουθεί την παραλαβή της γραπτής απάντησης, σύμφωνα με την κοινοποίηση ενός εκ των Μερών δυνάμει της παραγράφου 3, στοιχείο β), του τροποποιημένου κειμένου του Παραρτήματος ή του πρωτοκόλλου, συμπεριλαμβανομένων των προσαρτημάτων, που επιβεβαιώνει τη συμφωνία του άλλου Μέρους για το τροποποιημένο κείμενο ή συγκεκριμένη ημερομηνία που διευκρινίζουν τα Μέρη.

6.   Κάθε Μέρος παρέχει όλες τις κοινοποιήσεις, τις αιτήσεις, τις απαντήσεις, τις προτάσεις, τις συστάσεις και άλλες ανακοινώσεις δυνάμει της παρούσας συμφωνίας στο σημείο επαφής του άλλου Μέρους στο Παράρτημα VI. Κάθε Μέρος κοινοποιεί τις αλλαγές του σημείου επαφής του εγκαίρως.

Άρθρο 12

Σχέσεις με άλλες νομικές πράξεις και νόμους

1.   Καμία διάταξη της παρούσας συμφωνίας:

2.   Καμία διάταξη της παρούσας συμφωνίας δεν εμποδίζει ένα Μέρος να λαμβάνει μέτρα, εφόσον είναι αναγκαίο, για να επιτρέψει τη χρήση ομώνυμων ονομασιών προέλευσης, εφόσον δεν παραπλανάται ο καταναλωτής ή να επιτ#x3b1;ναλωτής ή να επιτρέψει σε ένα πρόσωπο να χρησιμοποιήσει, στις εμπορικές συναλλαγές, το όνομά του ή το όνομα του προκατόχου του στην επιχείρηση κατά τρόπο που δεν παραπλανά τον καταναλωτή.

3.   Η παρούσα συμφωνία δεν θίγει τα δικαιώματα της ελευθερίας του λόγου στις Ηνωμένες Πολιτείες δυνάμει της πρώτης τροποποίησης του Συντάγματος των ΗΠΑ, και στην Κοινότητα.

4.   Τα άρθρα 6 και 7 δεν πρέπει να θεωρούνται ότι ορίζουν, μόνα τους ή σε συνδυασμό, την πνευματική ιδιοκτησία ή ότι υποχρεώνουν τα Μέρη να παρέχουν ή να αναγνωρίζουν οιαδήποτε δικαιώματα πνευματικής ιδιοκτησίας. Συνεπώς, οι ονομασίες που αναφέρονται στο Παράρτημα IV δεν θεωρούνται απαραιτήτως, ούτε αποκλείεται να θεωρηθούν, ως γεωγραφικές ενδείξεις δυνάμει των νόμων των ΗΠΑ, και οι ονομασίες που αναφέρονται στο Παράρτημα V δεν θεωρούνται απαραιτήτως, ούτε αποκλείεται να θεωρηθούν, ως γεωγραφικές ενδείξεις δυνάμει του κοινοτικού δικαίου. Επιπλέον, οι όροι που απαριθμούνται στο Παράρτημα ΙΙ ούτε θεωρούνται, ούτε αποκλείεται να θεωρηθούν στο μέλλον, ως γεωγραφικές ενδείξεις της Κοινότητας δυνάμει του δικαίου των ΗΠΑ.

Άρθρο 13

Εφαρμογή

1.   Τα Μέρη λαμβάνουν όλα τα αναγκαία μέτρα για την παραγωγή αποτελεσμάτων της παρούσας συμφωνίας.

2.   Στο έδαφος της Κοινότητας, εκτός εάν άλλως ορίζεται στην παρούσα συμφωνία, η εισαγωγή και η εμπορία πραγματοποιούνται σύμφωνα με τους ισχύοντες νόμους και τους κανονισμούς που ισχύουν στο έδαφος της Κοινότητας.

Άρθρο 14

Αποχώρηση

Κάθε Μέρος μπορεί να αποχωρίσει από την παρούσα συμφωνία, ανά πάσα στιγμή, με γραπτή κοινοποίηση στο άλλο Μέρος. Η αποχώρηση αρχίζει να παράγει αποτελέσματα ένα έτος μετά την ημερομηνία παραλαβής της κοινοποίησης από το άλλο Μέρος, εκτός εάν διευκρινίζεται μεταγενέστερη ημερομηνία στην κοινοποίηση ή εάν ακυρωθεί η κοινοποίηση πριν από τη συγκεκριμένη ημερομηνία.

Άρθρο 15

Παραρτήματα και πρωτόκολλο

Τα Παραρτήματα και το πρωτόκολλο, συμπεριλαμβανομένων των προσαρτημάτων, της παρούσας συμφωνίας αποτελούν αναπόσπαστο τμήμα της.

Άρθρο 16

Αυθεντικές γλώσσες

Η παρούσα συμφωνία συντάσσεται εις διπλούν στην αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά. Σε περίπτωση ασυνεπειών όσον αφορά την ερμηνεία, υπερισχύει το κείμενο στην αγγλική γλώσσα.

Άρθρο 17

Τελικές διατάξεις

1.   Η παρούσα συμφωνία αρχίζει να ισχύει από της υπογραφής της.

2.   Ωστόσο, οι διατάξεις των άρθρων 4 και 9 εφαρμόζονται από την πρώτη ημέρα του δεύτερου μήνα μετά την παραλαβή από την Κοινότητα της γραπτής κοινοποίησης που αναφέρεται στο άρθρο 6, παράγραφος 3.

Οι διατάξεις όλων των άλλων άρθρων εφαρμόζονται από την ημερομηνία έναρξης ισχύος της παρούσας συμφωνίας.

Hecho en Londres el diez de marzo de dos mil seis.

V Londýně dne desátého března dva tisíce šest.

Udfærdiget i London den tiende marts to tusind og seks.

Geschehen zu London am zehnten März des Jahres zweitausendsechs.

Londonis, kahe tuhande kuuenda aasta kümnendal märtsil.

Έγινε στο Λονδίνο στις δέκα Μαρτίου δύο χιλιάδες έξι.

Done at London on the tenth day of March in the year two thousand and six.

Fait à Londres le dix mars deux mille six.

Fatto a Londra, addi' dieci marzo duemilasei.

Londonā, divi tūkstoši sestā gada desmitajā martā.

Priimta du tūkstančiai šeštųjų metų kovo dešimtą dieną Londone.

Kelt Londonban, a kétezer-hatodik év március havának tizedik napján.

Magħmul f'Londra fl-għaxar jum ta' Marzu tas-sena elfejn u sitta.

Gedaan te Londen, op de tiende dag van maart in het jaar tweeduizend zes.

Sporządzono w Londynie dnia dziesiątego marca dwa tysiące szóstego roku.

Feito em Londres, aos dez de Março de dois mil e seis.

V Londýne desiateho marca dvetisícšesť.

V Londonu, desetega marca dva tisoč šest.

Tehty Lontoossa kymmenentenä päivänä maaliskuuta vuonna kaksituhattakuusi.

Utfärdat i London den tionde mars år tjugohundrasex.

Por la Comunidad Europea

Za Evropské společenství

For Det Europæiske Fællesskab

Für die Europäische Gemeinschaft

Euroopa Ühenduse nimel

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Eiropas Kopienas vārdā

Europos bendrijos vardu

az Európai Közösség részéről

Għall-Komunità Ewropea

Voor de Europese Gemeenschap

W imieniu Wspólnoty Europejskiej

Pela Comunidade Europeia

Za Európske spoločenstvo

Za Evropsko skupnost

Euroopan yhteisön puolesta

På Europeiska gemenskapens vägnar

Por los Estados Unidos de América

Za Spojené státy americké

For Amerikas Forenede Stater

Für die Vereinigten Staaten von Amerika

Ameerika Ühendriikide nimel

Για τις Ηνωμένες Πολιτείες της Αμερικής

For the United States of America

Pour les Etats-Unis d'Amérique

Per gli Stati Uniti d'America

Amerikas Savienoto Valstu vārdā

Jungtinių Amerikos Valstijų vardu

az Amerikai Egyesült Államok részéről

Għall-Istati Uniti ta'l-Amerika

Voor de Verenigde Staten van Amerika

W imieniu Stanów Zjednoczonych Ameryki

Pelos Estados Unidos da América

Za Spojené štáty americké

Za Združene države Amerike

Amerikan yhdysvaltojen puolesta

På Amerikas förenta staters vägnar

ΠΑΡΑΡΤΗΜΑ I

ΠΑΡΑΡΤΗΜΑ II

Burgundy, Chablis, Champagne, Chianti, Claret, Haut Sauterne, Hock, Madeira, Malaga, Marsala, Moselle, Port, Retsina, Rhine, Sauterne, Sherry και Tokay.

ΠΑΡΑΡΤΗΜΑ III

α)   Κοινότητα

Σημειώσεις για την κατάρτιση του εγγράφου πιστοποίησης

β)   Ηνωμένες Πολιτείες

Το έντυπο της αίτησης για το COLA τιτλοφορείται «Αίτηση πιστοποίησης/απαλλαγής από τη σήμανση/έγκρισης φιάλης», είναι διαθέσιμο στο US Department of Treasury, Alcohol and Tobacco Tax and Trade Bureau, TTB Form 5100.31, Μάιος 2005, και η πιο πρόσφατη έκδοσή του είναι διαθέσιμη στη διεύθυνση www.ttb.gov.

ΠΑΡΑΡΤΗΜΑ IV

ΜΕΡΟΣ A

Αυστρία

Βέλγιο

Κύπρος

Τσεχική Δημοκρατία

Γαλλία

Γερμανία

Ελλάδα

Ουγγαρία

Οίνοι ποιότητας που παράγονται σε καθορισμένες περιοχές

Ιταλία

Λουξεμβούργο

Οίνοι ποιότητας που παράγονται σε καθορισμένες περιοχές

Μάλτα

Πορτογαλία

Σλοβενία

Σλοβακία

Οίνοι ποιότητας που παράγονται σε καθορισμένες περιοχές

Ισπανία

Ηνωμένο Βασίλειο

ΜΕΡΟΣ B

ΜΕΡΟΣ Γ

Γερμανία

Bernkasteler Doctor (Doktor), Deidesheimer, Dexheimer Doktor, Erbacher Marcobrunn, Forster, Forster Jesuitengarten, Graacher Himmelreich, Liebfraumilch, Liebfrauenmilch, Mosel, Mosel-Saar-Ruwer, Ockfener Bockstein, Piesporter Goldtropfchen, Piesporter Michelsberg, Piesporter Treppchen, Rudesheimer, Scharzhofberger, Schloss Johannisberger, Schloss Vollrads, Wehlener Sonnenuhr, Zeller Schwarze Katz.

Γαλλία

Aloxe-Corton, Alsace ή Vin d’Alsace, Anjou, Barsac, Batard-Montrachet, Beaujolais, Beaujolais Villages, Beaune, Bonnes Mares, Bordeaux, Bordeaux Blanc, Bordeaux Rouge, Bourgogne, Brouilly, Chambertin, Chambolle-Musigny, Charmes-Chambertin, Chassagne-Montrachet, Château Lafite, Château Margaux, Château Yquem, Châteauneuf-du-Pape, Chenas, Chevalier-Montrachet, Chiroubles, Clos de la Roche, Clos de Vougeot, Corton, Corton-Charlemagne, Côte de Beaune, Côte de Beaune-Villages, Côte de Brouilly, Côte de Nuits, Côte de Nuits-Villages, Côte Rotie, Coteaux du Layon, Côtes du Rhône, Échezeaux, Entre-Deux-Mers, Fleurie, Gevrey-Chambertin, Grands Échezeaux, Graves, Haut Médoc, Hermitage, La Tache, Loire, Macon, Margaux, Médoc, Mercurey, Meursault, Montrachet, Morgon, Moulin-à-Vent, Muscadet, Musigny, Nuits ή Nuits-Saint-Georges, Pauillac, Pomérol, Pommard, Pouilly-Fuissé, Pouilly Fumé, Puligny-Montrachet, Rhône, Richebourg, Romanée-Conti, Romanée Saint-Vivant, Rosé d’Anjou, Saint-Amour, Saint-Émilion, Saint-Éstèphe, Saint-Julien, Sancerre, Santenay, Saumur, Savigny ή Savigny-les-Beaunes, Tavel, Touraine, Volnay, Vosne-Romanée, Vouvray.

Ιταλία

Asti Spumante, Barbaresco, Barbera d’Alba, Barbera d'Asti, Bardolino, Barolo, Brunello di Montalcino, Dolcetto d’Alba, Frascati, Gattinara, Lacryma Christi, Nebbiolo d’Alba, Orvieto, Soave, Valpolicella, Vino Nobile de Montepulciano.

Πορτογαλία

Dao, Oporto, Porto, Vinho do Porto.

Ισπανία

Lagrima, Rioja.

Επεξηγηματικές σημειώσεις:

ΠΑΡΑΡΤΗΜΑ V

ΜΕΡΟΣ A:

ΜΕΡΟΣ B:

ΜΕΡΟΣ Γ:

Αρκάνσας

Αριζόνα

Καλιφόρνια

Κολοράντο

Κοννέκτικατ

Iνδιάνα

Kεντάκυ

Λουιζιάνα

Mασσαχουσέτη

Mαίρυλαντ

Mίτσιγκαν

Mιννεζότα

Missouri

Mισσισσιπής

Nιου Τζέρσεϋ

New Mexico

Nέα Υόρκη

Βόρεια Καρολίνα

Oχάιο

Oκλαχόμα

Όρεγκον

Πενσυλβανία

Ροντ Άιλαντ

Tέννεσης

Tέξας

Βιρτζίνια

Ουάσινγκτον

Δυτική Βιργινία

Βισκονσίν

ΠΑΡΑΡΤΗΜΑ VI

α)   Ηνωμένες Πολιτείες

β)   Κοινότητα

ΠΡΩΤΟΚΟΛΛΟ

για τη σημανση του οίνου

όπως αναφέρεται στο άρθρο 8, παράγραφος 2 της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου

ΜΕΡΟΣ A

Οίνοι, καταγωγής Ηνωμένων Πολιτειών

1.   Στο Μέρος αυτό του πρωτοκόλλου, ο όρος «οίνος Ηνωμένων Πολιτειών» αναφέρεται στον οίνο, καταγωγής Ηνωμένων Πολιτειών, ο οποίος εξάγεται και τίθεται σε εμπορία στην Κοινότητα, βάσει των όρων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου, στο εξής καλούμενη «συμφωνία».

Οι προαιρετικές ενδείξεις είναι:

2.2.   Ο όρος «Estate Bottled»·

Ο οίνος των Ηνωμένων Πολιτειών μπορεί να σημαίνεται με τις προαιρετικές ενδείξεις που αναφέρονται στο σημείο 2, υπό τον όρο ότι οι ενδείξεις αυτές χρησιμοποιούνται σύμφωνα με όλες τις απαιτήσεις που ορίζονται κατωτέρω:

3.1.   Oι προαιρετικές ενδείξεις μπορούν να χρησιμοποιούνται μόνο σύμφωνα με το Μέρος 4 του Τίτλου 27 του US Code of Federal Regulations, όπως τροποποιήθηκε·

3.2.   Οι προαιρετικές ενδείξεις του σημείου 2.2.1 μπορούν να χρησιμοποιούνται μόνο εάν ο οίνος φέρει μια ονομασία προέλευσης που αναφέρεται στο Παράρτημα V της συμφωνίας·

3.3.   οι προαιρετικές ενδείξεις του σημείου 2.2.2 μπορούν να χρησιμοποιούνται μόνο εάν ο οίνος φέρει μια ονομασία προέλευσης που αναφέρεται στο Παράρτημα V, Μέρος Α της συμφωνίας·

3.4.   οι προαιρετικές ενδείξεις του σημείου 2.2.3 μπορούν να χρησιμοποιούνται για τον οίνο με ή χωρίς ονομασία προέλευσης·

3.5.   εκτός από τις περιπτώσεις που προβλέπονται στο παρόν πρωτόκολλο, οι προαιρετικές ενδείξεις δεν μπορούν να περιλαμβάνουν όρους οι οποίοι είναι ίδιοι με τις προστατευόμενες ονομασίες προέλευσης στην Κοινότητα και αναφέρονται στο Παράρτημα IV της συμφωνίας·

3.6.   όσον αφορά τη χρήση ονομάτων ποικιλιών αμπέλου ως προαιρετικές ενδείξεις:

3.7.   όσον αφορά τις προαιρετικές ενδείξεις του σημείου 2.2.1 β), στην ετικέτα μπορούν να αναφέρονται:

3.8.   η χρήση των προαιρετικών ενδείξεων του σημείου 2.2.1 στ) διέπεται επίσης από το προσάρτημα Ι.

4.   Ο οίνος, καταγωγής Ηνωμένων Πολιτειών, όπως ορίζεται στο άρθρο 2, στοιχείο γ) της συμφωνίας, μπορεί να επισημαίνεται με το όνομα της πολιτείας ή κομητείας προέλευσης που αναφέρεται στα Μέρη Β και Γ του Παραρτήματος V, υπό τον όρο ότι τουλάχιστον το 75 % του σχετικού οίνου προέρχεται από σταφύλια που έχουν συγκομισθεί στην κατονομασθείσα τοποθεσία.

ΜΕΡΟΣ B

Οίνοι, καταγωγής Κοινότητας

1.   Στο Μέρος αυτό του πρωτοκόλλου, ο όρος «κοινοτικός οίνος» αναφέρεται στον οίνο, καταγωγής Κοινότητας, ο οποίος εξάγεται και τίθεται σε εμπορία στις Ηνωμένες Πολιτείες δυνάμει των όρων της συμφωνίας.

2.   Ο κοινοτικός οίνος μπορεί να επισημαίνεται με πρόσθετες πληροφορίες, όπως ορίζεται στον τίτλο 27 του US Code of Federal Regulations, τμήμα 4.38(στ), όπως τροποποιήθηκε, και σύμφωνα με τον τίτλο V, κεφάλαιο II και τα Παραρτήματα VII και VIII του κανονισμού (ΕΚ) αριθ. 1493/1999 του Συμβουλίου, όπως τροποποιήθηκε, και τον κανονισμό (ΕΚ) αριθ. 753/2002 της Επιτροπής, όπως τροποποιήθηκε, υπό τον όρο ότι οι πρόσθετες πληροφορίες χρησιμοποιούνται σύμφωνα με τις απαιτήσεις των Ηνωμένων Πολιτειών και ότι, μεταξύ άλλων, δεν έρχονται σε αντίθεση με τις υποχρεωτικές κανονιστικές διατάξεις των Ηνωμένων Πολιτειών ούτε χαρακτηρίζουν, καθ’ οποιοδήποτε άλλο τρόπο, τις υποχρεωτικές ενδείξεις που προβλέπονται από τις εν λόγω απαιτήσεις και ότι αυτές οι πρόσθετες πληροφορίες είναι αληθείς, ακριβείς, συγκεκριμένες και δεν έχουν δυσφημιστικό ή παραπλανητικό χαρακτήρα.

Προσάρτημα I

Όροι που αναφέρονται στο Μέρος Α, σημείο 2.2.1 στ) του πρωτοκόλλου

Προσάρτημα II

Ορισμός των μεθόδων παραγωγής που αναφέρονται στο Μέρος Α, σημείο 2.2.1, στοιχείο ζ) του πρωτοκόλλου

Προσάρτημα III

Τύπος προϊόντος που αναφέρεται στο μέρος Α, σημείο 2.2.3 στοιχείο α) του πρωτοκόλλου

Προσάρτημα IV

Ονομασίες ποικιλιών αμπελώνα που αναφέρονται στο Μέρος Α, σημείο 3.3.6 του πρωτοκόλλου

----

ΚΟΙΝΕΣ ΔΗΛΩΣΕΙΣ

Με στόχο την έναρξη ισχύος της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου (η «συμφωνία»), η Κοινότητα και οι Ηνωμένες Πολιτείες δηλώνουν από κοινού τα ακόλουθα, για όλη τη διάρκεια ισχύος της συμφωνίας.

Διάλογος για τη σήμανση των οίνων

Τα Μέρη σκοπεύουν να αρχίσουν εποικοδομητικό διάλογο για τη σήμανση του οίνου με στόχο να συμβάλλουν στην επίτευξη συμφωνίας, όπως προβλέπεται στο άρθρο 10, παράγραφος 1 της συμφωνίας. Οι συζητήσεις αφορούν οποιοδήποτε θέμα επιθυμεί να θέσει εκάτερο των Μερών, συμπεριλαμβανομένων των εξής:

Χρήση των όρων του σημείου 1 του προσαρτήματος Ι του πρωτοκόλλου

Τα Μέρη προτίθενται να πραγματοποιούν διαβουλεύσεις οσάκις ανακύπτει πρόβλημα σχετικά με τη χρήση ενός όρου που αναφέρεται στο σημείο 1 του προσαρτήματος Ι για τη σήμανση οίνων των ΗΠΑ.

Μελλοντική πολιτική στον τομέα του οίνου

Τα Μέρη προτίθενται να αρχίσουν διάλογο για την καλύτερη κατανόηση των αντίστοιχων πολιτικών τους στον τομέα του οίνου, συμπεριλαμβανομένων τυχόν μελλοντικών εξελίξεων πολιτικής. Ο διάλογος μπορεί να αφορά στοιχεία τα οποία εξετάζονται επί του παρόντος στο πλαίσιο του αναπτυξιακού προγράμματος της Ντόχα (ΑΠΝ), όπως οι εξαγωγικές επιδοτήσεις, οι δασμοί, η εσωτερική στήριξη και άλλα θέματα που αποτελούν αντικείμενο διαπραγμάτευσης. Τα αποτελέσματα του διαλόγου αυτού μπορούν να οδηγήσουν στη θέσπιση κοινών θέσεων των Μερών στο πλαίσιο του ΑΠΝ και μπορούν να αποτελέσουν χρήσιμα στοιχεία για τυχόν μελλοντικές διαπραγματεύσεις δυνάμει του άρθρου 10 της συμφωνίας.

Μελλοντικοί διάλογοι

Τα Μέρη προτίθενται να αρχίσουν διάλογο σχετικά με τις γεωγραφικές ενδείξεις των οίνων για την καλύτερη κατανόηση των αντίστοιχων πολιτικών τους. Με στόχο την παροχή χρήσιμων στοιχείων για τυχόν μελλοντικές διαπραγματεύσεις, δυνάμει του άρθρου 10 της συμφωνίας, τα Μέρη προτίθενται να αρχίσουν διάλογο για το θέμα των ονομασιών προέλευσης και των όρων του Παραρτήματος ΙΙ της συμφωνίας, για την καλύτερη κατανόηση των αντίστοιχων πολιτικών τους και την ευρύτερη αναγνώριση, ενδεχομένως, των εν λόγω ονομασιών και όρων στην Κοινότητα και στις Ηνωμένες Πολιτείες.

Τα Μέρη προτίθενται επίσης να αρχίσουν διαλόγους για τα ακόλουθα θέματα:

Όσον αφορά το διμερές εμπόριο

Τα Μέρη δηλώνουν την πρόθεσή τους να προσπαθήσουν, καλή τη πίστει και εντός εύλογης χρονικής περιόδου, να επιλύσουν τα διμερή θέματα που αφορούν το εμπόριο οίνου, συμπεριλαμβανομένων των θεμάτων που προκύπτουν από την εφαρμογή του κανονισμού (ΕΚ) αριθ. 753/2002 της Επιτροπής, όπως τροποποιήθηκε, μάλλον μέσω ανεπίσημων διμερών διαβουλεύσεων παρά μέσω επίσημων μηχανισμών επίλυσης διαφορών.

Όσον αφορά τη διεθνή συνεργασία

Τα Μέρη προτίθενται να ανταλλάσσουν απόψεις για τα ζητήματα που είναι σχετικά και εγείρονται σε πολυμερείς οργανισμούς οι οποίοι ασχολούνται με τα θέματα οίνου που επηρεάζουν το διεθνές εμπόριο, καθώς και για τον τρόπο με τον οποίο μπορεί να διαρθρωθεί καλύτερα η διεθνής συνεργασία για τα θέματα οίνου.

----

ΔΗΛΩΣΗ ΤΩΝ ΗΝΩΜΕΝΩΝ ΠΟΛΙΤΕΙΩΝ

για τη χρήση ορισμένων όρων σχετικά με τους οίνους που εξάγονται από τις Ηνωμένες Πολιτείες

Με στόχο την έναρξη ισχύος της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για το εμπόριο οίνου, οι Ηνωμένες Πολιτείες δηλώνουν τα ακόλουθα:

Όσον αφορά τη χρήση των όρων που απαριθμούνται στο Παράρτημα ΙΙ της συμφωνίας, την 1η Ιουλίου 2005, τα μέλη των οργανώσεων οινοπαραγωγών που αναφέρονται κατωτέρω συμφώνησαν ότι, κατά τη διάρκεια ισχύος της συμφωνίας, οι οίνοι που εξάγονται από τις Ηνωμένες Πολιτείες επισημαίνονται σύμφωνα με τους ισχύοντες κανόνες στην επικράτεια των Ηνωμένων Πολιτειών, εκτός εάν η σήμανση αυτή δεν είναι σύμφωνη με τις απαιτήσεις του Μέρους εισαγωγής.

Ο κατάλογος των οργανώσεων οινοπαραγωγών των ΗΠΑ:

----

----

Ενημέρωση όσον αφορά την έναρξη ισχύος της απόφασης 2005/798/ΕΚ (1) του Συμβουλίου για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για θέματα που αφορούν το εμπόριο οίνου

Η εν λόγω συμφωνία άρχισε να ισχύει κατά την ημερομηνία της υπογραφής της, στις 23 Νοεμβρίου 2005.

----

(1)ΕΕ L 301, 18.11.2005, σ. 14.

----

----

Ενημέρωση όσον αφορά την έναρξη ισχύος της απόφασης 2006/232/EK (1) του Συμβουλίου για τη σύναψη συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου

Η εν λόγω συμφωνία άρχισε να ισχύει κατά την ημερομηνία της υπογραφής της, στις 10 Μαρτίου 2006.

----

(1)ΕΕ L 87, 24.3.2006, σ. 1.

----